A Tanács 2322/2003/EK rendelete
(2003. december 17.)
a 2004/2005-ös gazdasági évre vonatkozó területpihentetési követelmény tekintetében az 1251/1999/EK rendelettől való eltérésről
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 36. és 37. cikkére,
tekintettel a Bizottság javaslatára,
tekintettel az Európai Parlament véleményére,
mivel:
(1) Az egyes szántóföldi növények termelői számára a támogatási rendszert bevezető 1251/1999/EK rendelet [1] rendelkezik arról, hogy a területalapú támogatásra való jogosultság érdekében a termelőknek szántóföldjeik meghatározott százalékát pihentetni kell.
(2) A Közösség egyes régióiban a közösségi gabonapiacra a 2003/2004-es gazdasági évre az aszály miatt az alacsony termelés volt a jellemző. Ez a helyzet a 2003/2004-es gazdasági évre várhatóan a végső készlet jelentős csökkenését okozza a Közösség piacán. A normális betakarítás a 2004-es évben valószínűleg nem vezet a raktárkészlet jelentős növekedéséhez. Egy rossz betakarítás a belső piacra ténylegesen komoly veszélyt jelenthet.
(3) A 2004/2005-ös gazdasági évre vonatkozóan a pihentetett terület alaparányát az 1251/1999/EK rendelet 6. cikke (1) bekezdésének második albekezdésénél alacsonyabban kell meghatározni,
ELFOGADTA EZT A RENDELETET:
1. cikk
Az 1251/1999/EK rendelet 6. cikke (1) bekezdésének második albekezdésétől eltérően a kötelezően pihentetett terület alaparánya a 2004/2005-ös gazdasági évre 5 %.
2. cikk
(1) Ez a rendelet az Európai Unió Hivatalos Lapjában való kihirdetésének napján lép hatályba.
(2) Ez a rendelet a 2004/2005-ös gazdasági évre vonatkozó területpihentetésre alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. december 17-én.